text: Efter bølgegang: Anne-Marie Rindom nu med i kampen om medaljer
  14 august 2016 kl. 07.00
  Det har været et turbulent OL for Horsens-sejleren Anne-Marie Rindum. Rutsjeturerne har været enorme. Men efter lørdagens to sejladser, er hun klar til kampen om medaljer. 
  Efter ti sejladser ligger Anne-Marie Rindom på en samlet anden plads i Laser Radial-jolle for kvinder. Dermed er hun klar til kampen om en OL medalje.
  Lørdagens første sejlads ved OL i Rio blev ellers noget af en katastrofe for den 25-årige horsensianer. Efter fredagens sejladser lå Anne-Marie Rindom ellers nummer et. Men i den niende sejlads blev hun kun nummer 22.
  Ved lørdagens anden sejlads, fik hun comeback, og sejlede sig ind på en samlet tredjeplads. Dermed er hun klar til kampen om en OL medalje, som afvikles mandag, hvor de ti bedste sejlere skal ud og jagte guld, sølv eller bronze.
  Anne-Marie Rindom skulle have en god chance for at komme blandt de tre bedste. I 2015 vandt hun VM og i 2016 blev det til en bronzemedalje ved Verdensmesterskaberne i Laser Radial-jolle for kvinder.
  